kardosdrur/scandi-wiki huggingface dataset:
Det grusomme udefra

Det grusomme udefra (originaltitel The Thing) er en science fiction- / horror-film fra 1982, instrueret af John Carpenter, ud fra en historie af John W. Campbell Jr. Campbells oprindelige historie udkom i 1948, som en novelle med titlen Who Goes There?, og blev i 1951 filmatiseret af instruktøren Christian Nyby. Her var filmtitlen The Thing from Another World. 

Handlingen i Det grusomme udefra udspiller sig i Antarktis, hvor en amerikansk forskningsstation terroriseres af en alien, der kan imitere forskellige levende væsener.

Instruktøren John Carpenter kendes fra en lang række primitive gyserfilm og thrillers, hvoraf mange i dag har opnået kult-status. The Thing huskes bl.a. for sine, set med datidens øjne, fantastiske special-effekter. Kurt Russell spiller hovedrollen som helikopterpiloten R.J. MacReady. Russell fik sit internationale gennembrud i John Carpenter-filmen Escape From New York (Flugtaktion New York) fra 1981. Kurt Russell og John Carpenter har gennem tiden arbejdet sammen flere gange. Til dato er det blevet til fem spillefilm: Elvis (1979), Escape From New York (1981), The Thing (1982), Big Trouble in Little China (1986) og Escape From L.A. (1996).

Medvirkende 
 
 Kurt Russell ...     R.J. MacReady 
 Wilford Brimley ...  Dr. Blair 
 T.K. Carter ...      Nauls 
 David Clennon ...    Palmer 
 Keith David ...      Childs 
 Richard Dysart ...   Dr. Copper 
 Charles Hallahan ... Vance Norris 
 Peter Maloney ...    George Bennings 
 Richard Masur ...    Clark 
 Donald Moffat ...    Garry 
 Joel Polis ...       Fuchs

Eksterne henvisninger 
 

Amerikanske film fra 1982
Gyserfilm fra USA
Science fiction-film fra USA
Monsterfilm
Gyserfilm baseret på bøger
Film instrueret af John Carpenter
Stop-motion animerede film
Norsksprogede film
Engelsksprogede film
Kultfilm
Trenervet snerre

Trenervet snerre (Galium boreale) er en 20-50 cm høj urt, der vokser på overdrev, skovenge og vejkanter.

Beskrivelse 
Trenervet snerre er en flerårig urt med en opstigende vækst. Stænglerne er spinkle, kantede og ofte ru. De bærer kransstillede blade med 4 i hver krans. Bladene er siddende, smalt ægformede og helrandede med tre tydelige, forsænkede og buede ribber. Oversiden er blank og mørkegrøn, mens undersiden er mat og lysegrøn. Blomstringen sker i juli-august, hvor man ser blomsterne sidde i løse, endestillede stande. De enkelte blomster er små og 4-tallige med hvide kronblade. Frugterne er hårede nødder.

Rodnettet består af den vandret krybende jordstængel, der bærer trævlede rødder.

Højde x bredde og årlig tilvækst: 0,40 x 0,60 m (40 x 60 cm/år).

Voksested 

Arten er udbredt i det meste af Europa (herunder i Danmark), Cental- og Østasien og i Nordamerika. I Danmark findes den hist og her på overdrev, skovenge og vejkanter i Nordjylland og på Sjælland og Bornholm, men er ellers sjælden.

Overalt er den knyttet til plantesamfundet Molinion, som optræder på lysåbne steder, hvor grundvandsstanden varierer meget hen over vækstperioden. 

På Öland findes arten i Alvaret sammen med bl.a.: aksærenpris, blåhat, hjertegræs, svalerod, bakkenellike, djævelsbid, filtet soløje, hvid stenurt, håret fltteraks, knoldet mjødurt, krybende potentil, prikbladet perikon, smalbladet klokke og soløjealant.

Anvendelse 
Trenervet snerre kan bruges til at farve garn rødt.

Referencer

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Snerre
Farveplanter
Jugendhuset

Jugendhuset på Lundvej 39 i Varde er en herskabsvilla i Jugendstil, der var moderne omkring 1900, og der findes kun få tilbage i Danmark.

Huset blev opført i 1901 af arkitekten C.H. Clausen fra Esbjerg, og er udsmykket med tidstypiske detaljer såsom buede vindskeder og bindingsværk samt malede dekorationer på døre og vinduer.

I en årrække hørte det til Varde Museum, hvor man kunne se Otto Frello-samlingen og samlingen af keramik fra keramikfabrikken P. Ipsens Enke.

Jugendhuset blev i starten af 2008 sat til salg for 2,5 mio. kr, og samlingerne flyttet til den gamle Sct. Jacobi Skole der ligger ved Torvet i Varde.

Jugendhuset er pr. 1. januar 2010 solgt til erhvervsmæssigt brug, og rummer nu en lægepraksis ejet af Charlotte Bøving.

I 2015 blev der bygget en model af huset, som en del af Minibyen i Varde.

Historie 
Der lå oprindeligt et par mindre bygninger på stedet. Det var bolig for jernbanefunktionærer. Disse huse blev i 1901 sammenbygget til en herskabsvilla i Jugendstil. Bygherren sagfører Chr. Oldager blev inspireret under en tur til Sydtyskland. Arkitekten var C.H. Clausen fra Esbjerg.

Referencer

Eksterne henvisninger 

Jugendhuset.dk

Beboelsesbygninger i Danmark
Varde
Jugendstil
Etableret i 1901
Skovgaltetand

 
Skovgaltetand (Stachys sylvatica), ofte skrevet skov-galtetand, er en 40-100 cm høj urt, der vokser i løvskove og levende hegn. Hele planten lugter ilde ved berøring.

Beskrivelse 
Skovgaltetand er en flerårig urt med en opret, stiv vækst. Stænglerne er firkantede og hårede. Bladene sidder modsat, og de er langstilkede, hjerteformede og spidse med savtakket rand. Over- og undersiderne er ensartet græsgrønne og behårede.

Blomstringen sker i juni-august, hvor man kan se blomsterne sidde i korte aks fra bladhjørner og spidsen af stænglerne. De enkelte blomster er uregelmæssige og mørkerøde med hvide aftegninger. Frugterne er delfrugter, som er glatte.

Rodnettet består af vandrette jordtængler, som bærer både de overjordiske skud og de trævlede rødder.

Højde x bredde og årlig tilvækst: 1,00 x 0,40 m (100 x 40 cm/år), heri ikke medregnet skud fra jordstænglerne.

Voksested 

Arten er udbredt i Centralasien, Kaukasus, Lilleasien og det meste af Europa. I Danmark er den almindelig i Østjylland, det østlige Sydjylland og på Øerne. I resten af landet findes den hist og her eller er sjælden. Den er knyttet til fugtig, næringsrig bund i f.eks. løvskove, krat og levende hegn .

I skoven Langton Lees på skråningerne af Leescleugh Burn (Skotland), findes den i plantesamfundet Alnion sammen med bl.a.: alm. bingelurt, fjerbregne, alm. milturt, alm. mjødurt, alm. rapgræs, dunet steffensurt, gul iris, lægebaldrian, rødel, småbladet milturt og stor nælde.

Fodnoter

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Skovbundsplanter
Røde blomster
Galtetand
Eisenhüttenstadt

Eisenhüttenstadt (oprindeligt Stalinstadt) er en by i landkreis Oder-Spree i den tyske delstat Brandenburg. Eisenhüttenstadt ligger ved floden Oder og har en befolkning på 34.483 indbyggere (juni 2006).

Oder-Spree kanalen løber sammen med Oder i byen. Eisenhüttenstadt ligger 25 km syd for Frankfurt (Oder), 25 km nord for Guben og 110 km øst for Berlin.

Historie 

I forbindelse med oprettelsen af et nyt stålværk blev byen grundlagt som planlagt by i 1950. I 1953 blev byen navngivet Stalinstadt.

13. november 1961 blev Stalinstadt sammenlagt med nabobyen Fürstenberg og den samlede by fik sit nuværende navn 'Eisenhüttenstadt'.

I 1993 blev desuden kommunen Diehlo indlemmet som bydel i Eisenhüttenstadt.

Eisenhüttenstadt blev et prestigeprojekt for den østtyske regering, idet man havde en tanke om at byudvikle byen efter socialistiske ideer og udtryk. Dels var der en del tungindustri i byen, hvilket skabte en stærk arbejderånd med mange arbejdere, og dels var byen i konstant vækst i forhold til indbyggertallet i DDR peroden, hvilket gav mulighed for at bygge og udvide byen med nye bydele og bygninger. Derfor har byen en umiskendeligt socialistisk udtryk i dens byplan og arkitektur. 

Den socialistiske mønsterby er imidlertid i forfald, og den stolte identitet fra DDR tiden er afløst af mistrøstighed og kamp for overlevelse. Således er inbyggertallet mere end halveret siden DDRs opløsning.

Demografi 
Siden grundlæggelsen af Eisenhüttenstad i 1950 er befolkningstallet steget fra 2.400 i 1953 til 38.138 i 1965 og til det historiske højdepunkt på 53.048 i 1988. Siden genforeningen i 1990 er indbyggertallet for Eisenhüttenstadt faldet kontinuerligt til 34.483 i 2006.

Øgenavne 

Eisenhüttenstadt kaldes også Hütte eller Hüttenstadt af de lokale, men den bliver også spøgefuldt kaldt Schrottgorod, en sammentrækning af det tyske ord Schrott for skrotmetal og det russiske ord gorod for by.

Referencer

Eksterne henvisninger 

 EKO Stahl AG 
 Den lokale encyclopedi Wikihüttenstadt
Sophus Hagen

Sophus Albert Emil Hagen (født 3. maj 1842 i København, død 3. april 1929 i Helsingør) var en dansk musikforlægger, musikhistoriker og komponist. Han var fader til arkitekten G.B. Hagen.

Fra 1860 studerede han jura nogle år, men helligede sig også musikstudier med blandt andre Johan Christian Gebauer. I årene 1869-1879 ejede og drev han Horneman & Erslevs musikhandel med tilhørende forlag. Derefter levede han som en økonomisk uafhængig musikhistoriker og komponist, blandt andet i lange perioder i Rapallo i Italien. En tid var han dog musiklærer ved Den Franske Skole i København.

Sammen med sin ven Carl Frederik Bricka var han i bestyrelsen for Cæciliaforeningen, hvor han også traf sin kone og som inspirerede ham til at beskæftige sig med musikhistorien. De to var bl.a. fælles om at udgive nogle af de værker, som Cæciliaforeningen havde på repertoiret. Senere medvirkede han som bidragyder til Brickas hovedværk, Dansk biografisk Leksikon. Han var også med i ledelsen af Samfundet til udgivelse af dansk musik fra starten og sammen med Angul Hammerich med til at starte Musikhistorisk Museum.

Musik 
Hagens musik er for det meste en- og flerstemmige sange med eller uden akkompagnement, og de fleste henligger utrykt.

 Røverbruden (parodisk operette 1860)
 8 hæfter med sange
 4 hæfter flerstemmige sange
 7 mindre kantater skrevet til Den Franske Skole i København
 3 værker for damestemmer og klaver eller strygeorkester. 
 Børnenes Musik : Sange, Lege og Danse fra en børnekreds, samlede af en Moder : Med 6 Billeder, tegnede af Pietro Krohn 148 børnesange og sanglege (1870 og frem til 1927 udkommet i 22 oplag. Genudgivet så sent som 1971)
 En lang række klaverarrangementer af andres musik
 Transskriberinger af ældre musik til nutidig nodeskrift
 140 folkeviser fra forskellige lande for sopran, alt og baryton med klaver

Kilder 
 
 Emil Reimer: Sophus A. E. Hagen 1927

Eksterne henvisninger 
 

Komponister fra Danmark
Musikhistorikere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra København
Artikler fra 1. udgave af Dansk biografisk leksikon
Cosenza

Cosenza () er en italiensk by. Den er hovedby i provinsen af samme navn i regionen Calabrien. Byen har  indbyggere.

Geografi 

Cosenza ligger hvor de to floder Crati und Busento løber sammen i 238 m højde ved foden af Sila bjergene. Afstanden til Catanzaro er ca. 95 km og til Napoli 315 km.

Historie 
Cosenza blev grundlagt i det 4. århundrede f.Kr. af Bruttierne (latin: Bruttii), en folkestamme, der i antikken levede i Syditalien. Bruttierne var allierede med Hannibal og blev erobret af Rom i 204 f.Kr. under den anden puniske krig. Romerne kaldte området Bruttium, opkaldt efter indbyggerne. Under kejser Augustus var byen et vigtigt stoppested langs romervejen via Popilia, der knyttede Calabrien til Sicilien. 

Ifølge overleveringen skal den vestgotiske konge, Alarik 1., være død i Cosenza i 410 efter plyndringen af Rom og være begravet der tillige med sit bytte. Hans grav er dog endnu ikke fundet.

Kultur og seværdigheder 
 Det højtbeliggende slot „Castello Svevo“ er bygget omkring år 1000 af saracenerne oven på ruinerne af oldtidens Rocca Brutia. Kejser Frederik 2. restaurerede det og tilføjede det ottekantede tårn i 1239. Hans søn og medkonge, Henrik, boede på slottet iflg. traditionen som sin fars fange. 
 Domkirken er opført i 1222 i romansk-gotisk stil.
 Byteatret, Teatro di tradizione Alfredo Rendano er indviet i 1909. 
 Cafe Renzelli, der har eksisteret siden 1803.

Berømte mennesker fra Cosenza 
 Aulo Giano Parrasio (1470–1521), humanist
 Bernardino Telesio (1509–1588), filosof
 Pietro Negroni (1505–1565), maler
 Antonio Serra (sidste del af 16. århundrede), økonom
 Sertorio Quattromani (1541–1607), filosof
 Francesco Saverio Salfi (1759–1832), filosof
 Nicola Misasi (1850–1923), forfatter
 Alfonso Rendano (1853–1931), pianist og komponist
 Alessandro Longo (1864–1945), komponist og musikteoretiker
 Mark Iuliano (født 1973), fodboldspiller
 Francesco Reda (født 1982), landevejsrytter

Referencer

Eksterne henvisninger 

 rejsefører til Cosenza
 Rådhuset i Cosenza

Byer i Calabrien
Cosenza (provins)
Holbæk Bryghus

Holbæk Bryghus er et dansk mikrobryggeri grundlagt 2005 af en gruppe ølentusiater i Holbæk. De oprindelige andelshavere måtte give op i 2010 og efter skiftende ejere, er det siden 2012 en del af kredsen bag restauranten, der ejer bryggeriet.  Bryggeriet har til huse i kælderen til restauranten Nygade No5, som efterfølgende skiftede navn til Bryghuset No5 med tilnavnet Institut for Øllogi og Hektolitteratur. 

Holbæk Bryghus betegnede oprindeligt sig selv som Danmarks mindste mikrobryggeri, og det første år blev der kun brygget øl på fad til salg fra udskænkningsstedet tilknyttet bryggeriet. De første øl på flaske kom kort tid før jul 2006. I dag sælges Holbæk Bryghus øl på flaske i nordvestsjælland.

Sortimentet bestod af de fire faste produkter Arnakke Humle, Bysø Brown, Whiskeystout og Munkholmer, som suppleredes af fem sæsonafhængige produkter Forårsbryg, Maglesø Sommerbryg, Høstbryg', Julebryg og Winterstout.

Se også 
 Bryggerier i Danmark

Eksterne henvisninger 
 www.holbaekbryghus.com – officiel website for Holbæk Bryghus . Facebook BryghusetNo5
 www.bryghusetno5.com- officiel website  for Bryghuset No5 . Facebook Holbæk Bryghus

Mikrobryggerier fra Danmark
Danske virksomheder etableret i 2005
Bryghus
Ophørt i 2010
Herslev Bryghus

Herslev Bryghus er et økologisk gårdbryggeri beliggende i landsbyen Herslev på Midtsjælland. Bryggeriet blev grundlagt af Tore Jørgensen i 2004. Et af Herslev Bryghus kendetegn er dets udbredte anvendelse af lokale økologiske produkter, og en væsentlig del af det korn, der anvendes ved brygningen, er da også produceret på virksomhedens egne marker.

Sortimentet består af klassiske øltyper, som suppleres af en række sæson- og specialprodukter. Herslev Bryghus videreudvikler konstant sit sortiment, som også inkluderer en brændevin, og bryghuset samarbejder med danske gourmetrestauranter.

Se også 
 Bryggerier i Danmark

Referencer

Eksterne henvisninger 
 herslevbryghus.dk, officiel hjemmeside for Herslev Bryghus

Mikrobryggerier fra Danmark
Bygninger, konstruktioner og anlæg i Lejre Kommune
Det mexicanske køkken

Det mexicanske køkken er kendt for sin kogekunst med intens og varierende smag, farverige dekorationer og variationer af krydderier som blandt andet inkluderer chili, spidskommen, oregano, koriander, epazote, kanel, kakao og en masse mere. Desuden indeholder retterne ofte chipotle-jalapeñoer, løg og hvidløg.

Det meste af nutidens mexicanske mad er baseret på blandt andet den ældre aztekiske og mayanske madtradition kombineret med spansk madtradition.

Eksterne henvisninger
The Things We Do For Love

The Things We Do For Love var en hitsang, skrevet af Graham Gouldman og Eric Stewart fra bandet 10cc. Sangen blev udgivet som single i 1977 og var originalt med på albummet Deceptive Bends fra samme år. 

Rocksange
Sange fra 1977
10cc
Fjerde Internationale

Fjerde Internationale, eller 4. Internationale, også kaldet Den Trotskistiske Internationale, er en international socialistisk organisation. Den bekender sig ideologisk til trotskisme og lægger afstand til både kapitalisme og stalinisme. 

Organisationen blev stiftet i Frankrig i slutningen af 1938. Allerede inden 2. verdenskrig blev medlemmerne splittet op i en række forskellige nationale og internationale sektioner. Dermed ophørte sammenslutningen reelt med at eksistere.

En række af disse grupperinger, påstår dog fortsat hver især at være en direkte videreførsel af den oprindelige fjerde internationale. Eftersom de ikke er enige om hvem af dem, der er den korrekte videreførsel, er det svært at fastslå rigtigheden af deres påstande.

Den danske sektion 
Der har gennem tiden været flere grupper der påstod at være sektioner af 4. Internationale i Danmark. I 1939 samlede de fleste danske trotskister (dog ikke de kendte som Marie Nielsen) sig i Revolutionære Socialister. Efter krigen splittede denne organisation dog også (en organisation med samme navn blev senere dannet). De fleste aktive trotskister gik med i den mandelistiske fløj opkaldt efter Ernest Mandel. Mandel fløjen blev senere til Fjerder Internationale (Genforenet) opkaldt sådan pga. genforeningen mellem to fløje af 4. Internationale.

I 1971 meldte Socialistisk Ungdoms Forbund (SUF) sig ind i Fjerde Internationale (Genforenet). Siden 1980 har Socialistisk Arbejderpolitik fungeret som den danske sektion af organisationen.

Trotskistiske Internationale i Danmark 
I Danmark findes der i dag 3 lokale sektioner af internationaler der har rødder tilbage i det oprindelige 4. Internationale.

 Revolutionære Socialister – (IMT) – International Marxistisk Tendens
 Internationale Socialister (IS) – International Socialist Tendency (IST)
 Socialistisk Arbejderparti (SAP) – Fjerde Internationale (Genforenet)

Noter

Litteratur 
 Anton Schou Madsen, Trotskismen i Danmark 1938-1947 (uudgivet speciale)
 Steen Bille Larsen: Mod strømmen. Den kommunistiske ”højre”- og ”venstre”-opposition i 30-ernes Danmark. Kbh.: SFAH 1986
 De Revolutionære Socialisters indsats i besættelsesårene  Erindring af Børge Trolle.

Socialisme
Internationale organisationer
Etableret i 1938
Trotskisme
Morgendagens Heltinder

Morgendagens Heltinder er et netværk for iværksætterkvinder i Danmark. Morgendagens Heltinder blev stiftet som forening den 11. november 2001 som en udløber at et projekt for iværksætterkvinder under Teknologisk Institut. I dag er netværket bestående af over 500 innovative kvinder, der repræsenterer mere end 100 forskellige professioner. Netværket har lokalgrupper i København, Århus, Odense, Roskilde, Næstved, Horsens, Aalborg, Sydjylland og Sydhavsøerne.

Blandt netværkets kernesager arbejdes på at få en barselsfond for selvstændige indført i Danmark, da foreningen ser det som direkte hæmmende for iværksætteriet i Danmark at der ikke er etableret en sådan.

Foreningen Morgendagens Heltinder gik konkurs i 2009. Konkursboet blev købt af Fakultet for Executive Management, som nu er indehavere af netværket. Netværket er dermed i dag ikke længere en forening men alene et netværk for kvindelige iværksættere.

Årets Heltinde 
Morgendagens Heltinder uddeler årligt en eller flere såkaldte heltindepriser til kvinder, som den mener skal hyldes, støttes og beundres.

 2002: Sari Møller og Lykke Pedersen
 2003: Louise Gade
 2004: Anne Hviid Nicolaisen
 2005: Abelone Glahn (intern) og Helle Thorning-Schmidt (ekstern)
 2006: Michelle Hviid (intern) og Bodil Nyboe Andersen (ekstern)
 2007: Lotte Hindsberg (intern) og Vibeke Windeløv (ekstern)
 2008: Mette Alleslev (intern) og Caroline Søeborg Ahlefeldt (ekstern)
 2009: Luna Hvid (iværksætterpris) og Stine Bosse (lederpris)
 2010: Birgitte Escherich (iværksætterpris) og Bettina Aller (lederpris)

Eksterne links og kilder 
 Morgendagens Heltinders hjemmeside

Foreninger fra Danmark
VM i skak 1981

VM i skak 1981 var en match mellem Anatolij Karpov, Sovjetunionen, og hans tidligere landsmand, Viktor Kortsjnoj, som stillede op for Schweiz. I forhold til den højdramatiske og bizarre VM-match mellem de samme to i 1978, var der nærmest tale om en antiklimaks. Karpov vandt matchen 6-2 i løbet af blot 18 partier i, hvad der senere er blevet kaldt "massakren i Merano".

Matchen blev afviklet mellem 1. oktober og 19. november 1981 i Merano i Italien.

Baggrund 

Denne match var om muligt endnu mere politisk end matchen i 1978. Kortsjnoj benyttede lejligheden til at gøre opmærksom på, at hans kone og søn stadig var fanget i Sovjetunionen, hvor sønnen Igor var blevet udtaget til militærtjeneste, og da han nægtede, var han blevet idømt to et halvt års arbejdslejr. Det gjorde ikke forholdet mellem Kortsjnoj og Karpov bedre, at førstnævnte kaldte sidstnævnte for "min kone og søns fangevogter." Præsidenten for verdensskakforbundet FIDE, islandske Friðrik Ólafsson, havde ikke fået noget ud af sit forsøg på at mægle mellem Kortsjnoj og de sovjettiske myndigheder.

Kortsjnojs vej til VM-matchen gik over en sejr i kandidatturneringens kvartfinale imod hans gamle uven Tigran Petrosian med 5½ – 3½. I semifinalen spillede Kortsjnoj uafgjort 6 – 6 med Lev Polugajevskij, men vandt 1½ – ½ i omkampen. I finalen, som gik til 16 partier, mødte han vesttyske Robert Hübner, som kom foran 3½ – 2½, men i syvende matchparti indtraf en episode som vendte matchen; I et lige slutspil overså Hübner en springergaffel og tabte et helt tårn og dermed partiet. Kortsjnoj vandt også det næste parti, mens niende og tiende parti gik i hængeparti med udsigt til 1½ point til Kortsjnoj. På dette tidspunkt afbrød Hübner matchen uden formelt at opgive hverken hængepartierne eller selve matchen. Kortsjnoj blev naturligt nok erklæret som vinder, men matchresultatet står nogen steder opført som 4½ – 3½ og andre steder som 6½ – 3½.

Kandidatturneringens tabel 
*) Efter uafgjort i to omkampe blev Portisch tildelt sejren, fordi han havde flest gevinster med sort.
**) Efter to partiers omkamp.
***) Hübner forlod matchen ved to hængepartier uden formelt at opgive.

Styrkeforholdet inden matchen 
Den amerikanske GM Robert Byrne regnede før matchen Karpov for svag favorit. I modsætning til den forudgående VM-match havde Karpov ikke de imponerende turneringssejre op til matchen, Kortsjnoj vandt faktisk flere turneringer, men trods alt med ringere modstand. Desuden havde 1978-matchen vist, at Kortsjnoj kunne spille lige op med Karpov trods dårlige odds.

Matchresultat

Eksterne henvisninger 
 Cree, Graeme: 1981 World Chess Championship, artikel

Noter 

VM-matcher i skak
Sport i 1981
Brand New

Brand New er et rockband fra Long Island, New York, USA. De har udgivet fire studiealbums: Your Favorite Weapon, Deja Entendu, The Devil And God Are Raging Inside Me og Daisy.

Medlemmer 
 Jesse Lacey – Vokal og guitar
 Vincent Accardi – Guitar, Vokal
 Garrett Tierney – Bas
 Brian Lane – Trommer

Album

Your Favorite Weapon 
Efter at have signet deres første pladekontrakt på en enkelt CD med pladeselskabet Triple Crown Records udgav de i 2001 deres første album. Lyden på dette album kan kategoriseres som værende "pop-punk", hurtig og melodisk guitarrock tilsat tekster primært omhandlende ulykkelig teenage-kærlighed, som bands som Blink 182 og Green Day var foregangsmænd for.

Deja Entendu 
Brand New vakte først rigtig opmærksom med dette studiealbum fra 2003. Stilen er markant anderledes end på det første album. Det er stadigvæk melodisk og teksterne er følelsesmæssigt ladet, dog mere emotionelle end på første album. Sangskriver Jesse Lacey har især udviklet sin lyrik. Teksterne er emotionelle og bærer præg af en de mørkere sider ved teenage-årene.

The Devil And God Are Raging Inside Me 
Det tredje album fra Brand New udkom i 2006. Det blev generelt modtaget bedre end det forrige album. Albummet er endnu et bevis på at Brand New er et band der konstant er i bevægelse. Jesse Lacey er endnu engang i lyrisk topform. Tonen på dette album er langt mørkere end på det forrige og der bliver i mange i af sangene sat fokus på død. Kontrasten mellem de gode og dårlige egenskaber i mennesket.

Daisy 
På det fjerde album fra Brand New er afstanden til det forrige album rent musikalsk ikke særlig stort. De beskæftiger sig stadigvæk med skyggesiderne af det menneskelige sind. Også rent musikalsk føles det som en opfølger på det forrige album. Dog er bandet vokset og er blevet sikrere sangskrivere. De tager større chancer og udfordrer. Det emotionelle er stadigvæk i fokus, både lyrisk og musikalsk, men der er også håb forude. En lysning i skoven. Der reflekteres og historien på dette album er i bund og grund erkendelsen af, at vi ikke alle er perfekte og at vi skal lære og acceptere at ingen af os er ens.

Referencer

Eksterne henvisninger 

 

Rockgrupper fra USA